钦定古今图书集成/明伦汇编/氏族典/第430卷 > 赵思
## 钦定古今图书集成/明伦汇编/氏族典/第430卷 > 赵思

按《万姓统谱》：“思字再可，绍兴二十四年进士，调锺离
簿，虞允文力荐之。孝宗赐对便殿，问恢复大计，思对
合上意。除太府寺簿、太常丞、度支郎官，守台州，治声
翕然。上亲书姓名于御屏。除淮南转运判官，升副使，
除户部郎官、淮东总领，迁起居舍人，充金国贺生辰
使。不称御名，金以为慢来诘，不得已罢之。除广东提”
刑，改湖州，直龙图阁。再任，除起居郎，权吏部，守祠。起
知静江府、广西经略，职事修举。除秘阁修撰，进集英
殿修撰，转中大夫。